沈叡達書簡帖贊
作者：岳珂
朝代：宋

paragraphs: 夢溪筆談載公之論書曰：書之神韵雖得于心，書之法度必資于學。
分制有法，均停相若，三四合體，上下齊脚，多寡不牽，乃異世作。
今視其帖，信乎其嗜之專而見之卓也。
雖然，藝在當家，習亦有源，存中瞻前，文通比肩。
顧翰墨文章之不殊，而俱未若公之知言。
知言伊何，以神合天。
古人之良，意在筆前。